พระแสน (เชียงแตง) - วิกิพีเดีย

# พระแสน (เชียงแตง)

### จากวิกิพีเดีย สารานุกรมเสรี

พระพุทธรูปพระแสน หรือหลวงพ่อแสน เป็นพระพุทธรูปปางมารวิชัยหน้าตักกว้าง 1 เมตร สร้างในสมัยอู่ทอง ศิลปะสุโขทัย มีความงดงามอย่างยิ่ง อัญเชิญมาจากเมืองเชียงแตงพระแสนสร้างที่เมืองเชียงแสน

องค์พระเป็นทองเนื้อห้า ที่ฐานพระมีอักษรสมัยอู่ทองจารึกอยู่ ปรางมารวิชัย สังฆาฏิชนิดยาวทาบลงมาถึงพระนาภีแบบลังกาวงศ์ พระเกตุมาลาหรือพระรัศมีเป็นเปลวยาวขึ้นแบบลังกาวงศ์ รอบฝังแก้วผลึก ๑๕ เม็ดนิ้วพระพัตถ์ไม่เสมอกันแบบพระเชียงแสน และสุโขทัยยุคแรก พระเศียรโตเขื่องกว่าส่วนพระองค์จนสังเกตเห็นชัด พระเนตรฝังแก้วผลึก ในส่วนสีขาวและฝั่งนิลในส่วนสีดำ ฐานรองเป็นแบบบัวคว่ำบัวหงาย

พระแสน เป็นพระพุทธรูปสำริด เนื้อนวโลหะ ส่วนผสมทองแดงและทองเหลือง น้ำหนัก 160 ชั่ง (น้ำหนักตามมาตราชั่งตวงวัดของประเทศไทย 1 ชั่ง เท่ากับ 80 บาท) (1 บาท เท่ากับ 4 ตำลึง) (น้ำหนัก 1 บาท เท่ากับ 15.2 กรัม) หรือคิดน้ำหนักได้ 100,000 เฟื้อง เดิมพระพุทธรูปนี้มีเป็นปูนปั้น เมื่อปูนที่หุ้มอยู่กระเทาะออก จึงได้เห็นเนื้อโลหะข้างในว่ามีสีทอง พระพุทธรูปหลวงพ่อแสนเป็นพระศักดิ์สิทธิ์

พ.ศ. 2401ปีมะเมีย รัชกาลที่ ๓ อัญเชิญพระแสนมาจากเมืองเชียงแตง เพื่อประดิษฐานที่วัดหงส์รัตนารามราชวรวิหาร

พระแสน เป็นโลหะเนื้อทองสำริดสีแตกต่างกัน ดังนี้

1. เบื้องพระศอตอนบนจนถึงพระเศียรและพระพักตร์เป็นทองสำริดสีเหลืองเข้ม 2. องค์พระ และฐานรอง ตอนพระเศียรและพระพักตร์ เป็นทองสำริดสีเหลืองอ่อน 3. จีวร เป็นทองสำริดสีเหลืองเข้ม 4. ส่วนผ้าทาบสังฆาฏิก็เป็นเนื้อทอง เป็นทองสำริดสีอ่อน

## [แก้] อ้างอิง

- ว่าที่ ร้อยตรี นันทเดช โชคถาวร หนังสือพระสมเด็จจิตรลดา พิมพ์ครั้งที่ 6 [1]

| พระแสน (เชียงแตง) เป็นบทความเกี่ยวกับ พระพุทธรูป เทวรูป หรือรูปเคารพ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พระแสน (เชียงแตง) ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B0/%E0%B8%9E%E0%B8%A3%E0%B8%B0%E0%B9%81%E0%B8%AA%E0%B8%99_%28%E0%B9%80%E0%B8%8A%E0%B8%B5%E0%B8%A2%E0%B8%87%E0%B9%81%E0%B8%95%E0%B8%87%29.html".

หมวดหมู่: บทความเกี่ยวกับ พระพุทธรูป เทวรูป และรูปเคารพ ที่ยังไม่สมบูรณ์ | กรุงเทพมหานคร

##### Views

- บทความ
- อภิปราย
- รุ่นปัจจุบัน

##### ค้นหา